CELEX: 62020CN0252
Language: fi
Date: 2020-06-10 00:00:00
Title: Asia C-252/20: Ennakkoratkaisupyyntö, jonka Amtsgericht Hamburg (Saksa) on esittänyt 10.6.2020 – CY v. Eurowings GmbH

24.8.2020   
            
            
               FI
            
            
               Euroopan unionin virallinen lehti
            
            
               C 279/34
            
         
      Ennakkoratkaisupyyntö, jonka Amtsgericht Hamburg (Saksa) on esittänyt 10.6.2020 – CY v. Eurowings GmbH
      (Asia C-252/20)
      (2020/C 279/46)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Hamburg
      
         Pääasian asianosaiset
      
      
         Kantaja: CY
      
         Vastaaja: Eurowings GmbH
      
         Ennakkoratkaisukysymykset
      
      
                  1)
               
               
                  Voiko asetuksen (1) 7 artiklan mukainen oikeus korvaukseen olla olemassa myös silloin, kun lennon saapumisen verrattain vähäisen viivästymisen vuoksi matkustaja ei ehdi suoraan mainittuun lentoon liittyvälle jatkolennolle, minkä vuoksi lopulliseen määräpaikkaan saapuminen viivästyy vähintään kolme tuntia, siten että kyseisistä kahdesta lennosta vastasivat eri lentoliikenteen harjoittajat ja varausta ei tehty ensimmäisestä osuudesta vastanneen lentoliikenteen harjoittajan kautta, jolta korvauksen maksamista vaaditaan?
               
            
                  2)
               
               
                  Jos ensimmäiseen kysymykseen annetaan myöntävä vastaus:
                  Onko asetuksen (EY) N:o 261/2004 5 artiklan 1 kohdan c alakohdassa ja 7 artiklan 1 kohdassa tarkoitettu ”lennosta vastaava lentoliikenteen harjoittaja” lentoliikenteen harjoittaja, joka tosiasiallisesti suoritti viivästyneen lennon lentomatkan ensimmäisellä osuudella, vai lentoliikenteen harjoittaja, joka suoritti aikataulun mukaisen lennon lentomatkan toisella osuudella ja jonka kautta molemmat lennot oli varattu?
               
            
                  3)
               
               
                  Siltä varalta, että molempia lentoliikenteen harjoittajia on pidettävä asetuksen (EY) N:o 261/2004 5 artiklan 1 kohdan c alakohdassa ja 7 artiklan 1 kohdassa tarkoitettuna ”lennosta vastaavana lentoliikenteen harjoittajana”:
                  Voiko matkustaja valita, kummalta lentoliikenteen harjoittajalta hän vaatii korvausta?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).